Έξοδος 1826

Η Έξοδος 1826 είναι ιστορική ελληνική ταινία του 2017 σε σκηνοθεσία και σενάριο του Βασίλη Τσικάρα που επικεντρώνεται σε γεγονότα γύρω από την πολιορκία και την έξοδο του Μεσολογγίου.

 Πλοκή 
Το 1826, ο καπετάνιος Μίχος Φλώρος επιστρέφει στη Σαμαρίνα, το χωριό των Γρεβενών, με στόχο να πάρει κι άλλους άντρες και να τους οδηγήσει στο Μεσολόγγι ώστε να συνδράμουν το ήδη υπάρχον σώμα των πολιορκημένων στην ντάπια του στρατηγού Μακρή. Με τη βοήθεια του φίλου του, Ηλία Μανάκα, κι άλλους 25 άντρες αρχίζουν ένα μεγάλο ταξίδι προκειμένου να συναντήσουν στο Μεσολόγγι τον Ζήση Χατζημάτη και τους υπόλοιπους συμπατριώτες τους.

Η 31η Μαρτίου, σηματοδοτεί την έναρξη της δύσκολης πορείας τους μέσα από τα βουνά. Στο μεταξύ, οι γυναίκες του χωριού προσπαθούν να μάθουν από την Ελένη Φλώρου την πραγματική αιτία της ξαφνικής αναχώρησης των αντρών τους, ενώ ο Ιμπραήμ πασάς και ο Τούρκος φρούραρχος της Άρτας Νιχάτ Σερβάν προετοιμάζουν την τελική επίθεση στο Μεσολόγγι. Τα γεγονότα κορυφώνονται με την πολιορκία της πόλης και την ηρωική έξοδο, τη νύχτα του Σαββάτου του Λαζάρου με ξημερώματα Κυριακής των Βαΐων, μεταξύ 10ης και 11ης Απριλίου 1826.

 Διανομή 

 Δημήτρης Παπαδόπουλος - καπετάν Μίχος Φλώρος
 Λεωνίδας Κακούρης - Λιάκος Μανάκας
 Μαρία Ανδρούτσου - Ελένη Φλώρου
 Αντώνης Σιώπκας - Μανώλης Μπούσιας
 Χρήστος Μπάτζιος - Νίκος Αβραμούλης
 Βασίλης Τσικάρας - φρούραρχος Νιχάτ Σερβάν
 Αγγέλα Βαγιωνά - Στέλλα Μανάκα
 Ειρήνη Τσιαούση - Πηγή Φλώρου
 Κυριάκος Χρυσίδης - Συρράκος
 Νίνα Μυλωνά - Μαρία Φλώρου
 Γιάννης Περδίκης - Ζήσης Χατζημάτης
 Νίκος Νικολαΐδης - Γιολδάσης
 Γιώργος Χατζηθεοδώρου - Σκράκας
 Κώστας Λιόλιος - Τζίμος
 Μανώλης Σαββίδης - Μπρέσιος
 Δημήτρης Δήμου - Καλογιάννης
 Ράνια Νικολούλη - Ελευθερία
 Μαρία Κλεάρχου - Βούλα Μπούσια
 Κική Σπύρου - Δέσπω Τζήμου
 Βασιλική Γραικού - Φιλιώ
 Σταύρος Δουκουζγιάννης - Ιμπραήμ πασάς
 Μαρία Μουστάκα - χορεύτρια
 Δημήτρης Θεοδοσιάδης - Χουτσιάς
 Δημήτρης Ελιάς - Μήτσιαλος
 Σάκης Παπαγεωργίου - Λωλάς
 Κωστής Πείτσης - Ζιώγας

 Παραγωγή 
Η ταινία έκανε πρεμιέρα στις 25 Ιανουαρίου 2017.  Προβλήθηκε και σε κινηματογραφικές αίθουσες στο εξωτερικό και συνολικά έκοψε σε Ελλάδα και εξωτερικό 50.000 εισιτήρια. Χαρακτηρίστηκε από το ελληνικό Υπουργείο Παιδείας και το Ινστιτούτο Εκπαιδευτικής Πολιτικής ως «υψηλής ποιότητας» όσον αφορά θέματα ιστορικής, πολιτιστικής και εκπαιδευτικής αρτιότητας.Ξεκινούν τα γυρίσματα της ταινίας «Πολιορκία» του Βασίλη Τσικάρα culturenow.gr

Το Έξοδος 1826 αποτελεί την πρώτη, μετά από 46 χρόνια, ελληνική κινηματογραφική παραγωγή με θέμα την Ελληνική Επανάσταση και βασίζεται σε γεγονότα που σχετίζονται με την πολιορκία και την Έξοδο του Μεσολογγίου. Η ταινία είναι ανεξάρτητη παραγωγή και δεν έλαβε καμία υποστήριξη από κρατικούς φορείς. Την παραγωγή υποστήριξαν οι φίλοι του θεάτρου «Άρατος», ο Σύλλογος Φίλων Ιστορίας και Αναπαράστασης αυτής Γιαννιτσών, ο Δήμος Πέλλας και επιχειρηματίες που δραστηριοποιούνται στην περιοχή. 

Το σενάριο της ταινίας έχει βασιστεί στο γνωστό δημοτικό τραγούδι «Παιδιά της Σαμαρίνας».

 Εξωτερικοί σύνδεσμοι 

 «Έξοδος 1826». Η Eλληνική Eπανάσταση ξανά στη Mεγάλη Oθόνη HuffPost Greece, 14/01/2017.
 «Έξοδος 1826»: Η Πρώτη Ιστορική Ελληνική Ταινία μετά από 40 Χρόνια Κάνει Πρεμιέρα στις 25 Ιανουαρίου. iart.gr, 18/01/2017./
 Έξοδος 1826: Μια Αληθινή Ιστορία για την «Έξοδο του Μεσολογγίου», culturenow.gr, 7/3/2016.

 Παραπομπές 

Κατηγορία:Ταινίες του 2017
Κατηγορία:Ελληνόφωνες ταινίες
Κατηγορία:Ελληνικές ταινίες της δεκαετίας 2010
Κατηγορία:Ελληνικές ιστορικές ταινίες
Κατηγορία:Ταινίες γυρισμένες στην Ελλάδα
Ταινια